Az EGT-Vegyesbizottság 139/2001 határozata

(2001. november 9.)

az EGT-megállapodás XX. mellékletének (Környezet) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás XX. mellékletét a 2001. szeptember 28-i 122/2001 EGT-vegyesbizottsági határozat [1] módosította.

(2) A közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletet [2] be kell építeni a megállapodásba.

(3) A közösségi ökocímke kérelmezésének és éves díjainak meghatározásáról szóló, 2000. november 10-i 2000/728/EK bizottsági határozatot [3] be kell építeni a megállapodásba.

(4) A közösségi ökocímke használatának feltételeire vonatkozó szerződésmintáról szóló, 2000. november 10-i 2000/729/EK bizottsági határozatot [4] be kell építeni a megállapodásba.

(5) Az Európai Unió ökocímke-bizottsága létrehozásáról és a bizottság eljárási szabályzatának megállapításáról szóló, 2000. november 10-i 2000/730/EK bizottsági határozatot [5] be kell építeni a megállapodásba.

(6) A közösségi ökocímke módosított odaítélési rendszer konzultációs fóruma eljárási szabályzatának megállapításáról szóló, 2000. november 10-i 2000/731/EK bizottsági határozatot [6] be kell építeni a megállapodásba,

A KÖVETKEZŐKÉPPEN HATÁROZOTT:

1. cikk

(1) A megállapodás XX. mellékletének 2b. pontja (880/92/EGK tanácsi rendelet) helyébe a következő szöveg lép:

"2b. 32000 R 1980: Az Európai Parlament és a Tanács 2000. július 17-i 1980/2000/EK rendelete a közösségi ökocímke módosított odaítélési rendszeréről (HL L 237., 2000.9.21., 1. o.).

2ba. 32000 D 0728: A Bizottság 2000. november 10-i 2000/728/EK határozata a közösségi ökocímke kérelmezésének és éves díjainak meghatározásáról (HL L 293., 2000.11.22., 18. o.).

2bb. 32000 D 0729: A Bizottság 2000. november 10-i 2000/729/EK határozata a közösségi ökocímke használatának feltételeire vonatkozó szerződésmintáról (HL L 293., 2000.11.22., 20. o.).

2bc. 32000 D 0730: A Bizottság 2000. november 10-i 2000/730/EK határozata az Európai Unió ökocímke-bizottsága létrehozásáról és a bizottság eljárási szabályzatának megállapításáról (HL L 293., 2000.11.22., 24. o.).

2bd. 32000 D 0731: A Bizottság 2000. november 10-i 2000/731/EK határozata a közösségi ökocímke módosított odaítélési rendszer konzultációs fóruma eljárási szabályzatának megállapításáról (HL L 293., 2000.11.22., 31. o.)."

(2) A 2e. és a 2ea. pontot el kell hagyni.

2. cikk

Az 1980/2000/EK európai parlamenti és tanácsi irányelv, valamint a 2000/728/EK, 2000/729/EK, 2000/730/EK és a 2000/731/EK bizottsági határozat izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2001. november 10-én lép hatályba, amennyiben a Megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [7].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. november 9-én.

az EGT-Vegyesbizottság részéről

az elnök

E. Bull

[1] HL L 322., 2001.12.6., 38. o.

[2] HL L 237., 2000.9.21., 1. o.

[3] HL L 293., 2000.11.22., 18. o.

[4] HL L 293., 2000.11.22., 20. o.

[5] HL L 293., 2000.11.22., 24. o.

[6] HL L 293., 2000.11.22., 31. o.

[7] Alkotmányos követelmények felmerülését jelezték.

--------------------------------------------------